Η καθημερινή αλληλεπίδραση γονέων και παιδιών ηλικίας 3-5 ετών στο φάσμα του αυτισμού. Οι δυσκολίες και οι μεταξύ τους δραστηριότητες αξιοποίησης του ελεύθερου χρόνου
Creators: name: Σάρμα, Αναστασία Νικολάου
Publisher: name: Aristotle University of Thessaloniki
Year: 2020
Subjects: Παιδιά με διαταραχή του αυτιστικού φάσματος
Αλληλεπίδραση μητέρας παιδιού
Δραστηριότητες ελεύθερου χρόνου
Autistic spectrum disorder
Mother and children interaction
Free time activities

description: Στη συγκεκριμένη εργασία διερευνάται η καθημερινή αλληλεπίδραση που έχουν οι γονείς των παιδιών με αυτισμό με τα παιδιά τους, στον ελεύθερό τους χρόνο. Σκοπός της έρευνας είναι η διερεύνηση και κατανόηση των ιδιαίτερων πτυχών της σχέσης γονέων και παιδιού στο φάσμα του αυτισμού στα πλαίσια της καθημερινότητας τους, η κατανόηση των δυσκολιών που παρατηρούνται σε αυτές και η μελέτη των δραστηριοτήτων που προκύπτουν κατά την μεταξύ τους αλληλεπίδραση στον ελεύθερο τους χρόνο. Στα πλαίσια του συγκεκριμένου σκοπού, εκτός από τη θεωρητική τεκμηρίωση και τη βιβλιογραφική ανασκόπηση προηγούμενων ερευνών, διεξήχθη και πρωτογενής έρευνα. Συγκεκριμένα, επιλέχτηκε η ποιοτική έρευνα, με τη συμβολή ημιδομημένου ερωτηματολογίου, που χρησιμοποιήθηκε στη συνέντευξη, σε 7 μητέρες με παιδιά που ανήκουν στο φάσμα της διαταραχής του αυτισμού, ηλικίας 3- 5 ετών. Από την έρευνα αυτή, λοιπόν, διαπιστώνεται ότι υπάρχουν πολλές δυσκολίες, όπως είναι οι ατομικές δυσκολίες των παιδιών με αυτισμό, ο ελάχιστος ελεύθερος χρόνος των εργαζόμενων μητέρων τους και περιβαλλοντικοί παράγοντες που αποτελούν τροχοπέδη στη μεταξύ τους αλληλεπίδραση. Ωστόσο, υπάρχει διάθεση και εύρεση χρόνου για ενασχόληση με δραστηριότητες αναψυχής στο σπίτι. Η εν λόγω αλληλεπίδραση, επίσης, κατά την άποψη των μητέρων, συμβάλλει στη βελτίωση των συμπτωμάτων των παιδιών, ψυχικά στην οικογένεια, αλλά και στη βελτίωση της ποιότητας ζωής των παιδιών τους, καθώς η έμπρακτη ενασχόληση, η αγάπη και το ενδιαφέρον συνεισφέρουν στη συμπτωματολογία της διαταραχής τους.
description: This work investigates the daily interactions that parents of children with autism have with their children in their spare time. The purpose of the research is to investigate and understand the particular aspects of the parent-child relationship in the context of autism in their daily lives, to understand the difficulties encountered in them, and to study the activities that result in interactions between them in their free time. In the context of this purpose, in addition to the theoretical documentation and bibliographical review of previous research, a primary research was also conducted. Specifically, the qualitative research was selected, with the help of a semi-structured questionnaire used in the interview, in 7 mothers with children with autism spectrum disorder, aged 3 to 5 years. This research therefore reveals that there are many difficulties, such as the individual difficulties of autistic children, the minimum working time of their working mothers, and environmental factors that interfere with their interaction. However, there is time available and time for leisure activities at home. This interaction also, in the mothers' view, contributes to the improvement of children's symptoms, mentally in the family, but also to the improvement of their children's quality of life, as engaging, loving, and caring contribute to the symptomatology of their disorder.